CC from Facebook - 40. Tartu Maraton oli ilma- ja rajakvaliteedi mõttes täielik nauding. Kahju ainult, et ise sõita ei jaksanud :) Lootsin küll 1000 sekka sõita, kuid lootuseks see jäigi. Hetkevorm ei vastanud siiski selgelt stardinumbrile - seekord olin mina see, kes suurema osa rajast selg ees teistele vastu sõitis. Tulemuseks 1511 koht ja 4:27, minu senistest maratonidest küll kõige kiirem, aga nendes tingimustes oleks pidanud pool tundi kiirem olema, et rahule oleks saanud jääda. Muuhulgas elasin läbi ka ühe mõnusa masskukkumise, kus vähemalt 20 maratoonarit kiirel laskumisel ühte puntrasse kägarasse sõitsid. Tegin tõsiseid akrobaathüppeid, et ummikust üle pääseda kuid käisin siiski ninali. Õnneks jäid minul selles kukkumises kepid-suusad terveks, kuid tulemuseks siiski kergelt sinine silm. Aga pole hullu, aasta pärast jälle ! (Foto päritolu: www.tarmohaud.ee, Tarmo Haud)